13 нче дәрес

Дәреснең темасы: Ике аваз белдерә торган хәрефләрнең язылышы. «ь» һәм «ъ» билгеләренең язылышы. Орфографик сүзлек. Телнең орфографик нормалары.

Дәреснең тибы: Яңа төшенчәләр формалаштыру дәресе.
Дәреснең максатлары: 

 - ике аваз белдерә торган хәрефләрне дөрес яза, әлеге хәрефләр кергән сүзләрне дөрес әйтә, сөйләмдә дөрес аера белү күнекмәләре формалаштыру; ь һәм ъ хәрефләре турында белемнәрне актуальләштерү.

Җиһазлау: компьютер, презентация, грамматик биремле  карточкалар .
Дәрес барышы.
1.Төп этапта булачак актив эшчәнлеккә әзерлек. Уку мәсьәләсен кую.

     Без татар теле грамматикасының “Орфография” бүлеген өйрәнә башладык. Орфография сүзләрнең дөрес язылышын өйрәнә торган фән. Сүзләрнең дөрес язылышын орфографик сүзлектән карап була. (3 нче слайд)
Шигырьдә асларына сызылган сүзләргә транскрипция ясагыз. 
Дуслар елмаеп караса,
Дөнья яктырып китә.
Я, кайсыгыз дусларына        
Елмаю бүләк итә?  (4 нче слайд)
      Елмаеп - [йылмайып], дөнья - [дөн’йа], яктырып - [йакътырып], я - [йә], елмаю - [йылмайу] (3 нче слайд)
       2. Яңа теманы аңлату.
      Бүгенге дәресебез е, ё, ю, я хәрефләренең, «ъ» һәм «ь» билгеләренең дөрес язылышына багышлана. Е, ё, ю, я хәрефләре ике аваз кушылмасын белдерәләр.
	
	Сүз башында
	Сузык аваздан соң
	Аеру билгеләреннән соң

	Е -  [й]+[ы]

       [й]+[э]
	еш

егет
	сыек

сәер
	күпьеллык

пьеса

	Ю - [й]+[у]

       [й]+[ү]
	юл

юкә
	аю

Әюп 
	берьюлы


	Я -  [й]+[а]
       [й]+[ә]
	ялкын

яшь
	аяз

тәрбия
	аръяк

Мәрьям

	Ё -  [й]+[о]
	-
	клеёнка
	-


    Ё хәрефенә башланган мондый сүзләр телебездә юк. Татар сүзләрендә [й]+[о], [й]+[ө] авазлары ике хәреф белән белдерелә. Мәсәлән: йолдыз, йөзек, йомшак, йокы.
   Тартыклардан соң килгәндә, е, ё, ю, я хәрефләре алдагы тартыкның нечкәлеген күрсәтәләр һәм [э], [о], [у], [а] авазларының берсен белдерәләр. Мәсәлән: генерал, ветеран, слёт, лётчик, люстра, сентябрь, отряд.
ь һәм ъ хәрефләре нечкәлек – калынлык һәм аеру 

билгесе буларак кулланылалар.
	Ь билгесе:
1)  алынма сүзләрдә тартыкның нечкәлеген белдерә (роль); 
2) калын итеп укылуы мөмкин булган иҗекләрнең нечкә әйтелешенә ишарә итә (ямьле); 
3) е, я, ю алдыннан, нечкә иҗектән соң аеру билгесе булып килә (дәрья); 
4) [’] - һәмзә авазын белдерә (мәсьәлә);

	Ъ билгесе:
1)  к, г хәрефләренең калын әйтелешен, ягъни увуляр (кече тел тартыгы) икәнлеген күрсәтә (мәгънә); 
2) е, я, ю алдыннан, калын иҗектән соң аеру билгесе булып килә (кулъязма); 
3) [’] – һәмзә авазын белдерә (коръән). 



3. Белемнәрен күнекмәләр ярдәмендә ныгыту.
     1 нче бирем. Бирелгән сүзләрне таблицаның кайсы баганасына язар идегез. (10 нчы слайд)
Яулык (1), әнием (2), алъяпкыч (3), яшьлек (1), йөзем, ягымлы (1), Каюм (2), йолдыз. 
  2 нче бирем.  Бирелгән сүзләрне кайсы кагыйдәгә туры килүләреннән чыгып, үрнәктәгечә языгыз. (11 нче слайд)
(яшьлек, елъязма, Вьетнам, дикъкать, алъяпкыч, гарьләнү, канәгать, гамьсез, кулъязма, альпинизм, вәгъдә, берьяклы, съезд, дәгъва, пульс, ямь-яшел, Мәрьям, бишьеллык, сәнгать, альбом, тәкъдим, ашъяулык)
Үрнәк:

Ь хәрефе 1) тартыкның нечкәлеген белдерә:.....
 2) иҗекнең нечкә әйтелешен белдерә:......
 3) аеру билгесе булып килә:.....
Ъ хәрефе   1) к, г хәрефләренең [къ] [гъ] дип укылышын белдерә:.....
        2) аеру билгесе булып килә:.....
     3 нче бирем. Халык җырлары язылган карточкаларда эш. Нокталар урынына тиешле хәрефләрне куярга. (Илһам Шакиров башкаруында “Тальян гармун» җыры тыңларга тәкъдим ителә) 
     Халкыбыз, җыр – моңга гына түгел, кул эшләренә дә бик оста булганнар. Безнең әбиләребез, әниләребез чигү эшенә бик оста булганнар. Алар яулыкның төрлесен чиккәннәр: шәльяулык, кулъяулык, ашъяулык, алъяпкыч. Болар барысы да күргәзмәдә бар. (13 - 16 нчы слайдлар) 
Түбәндәге сүзләрнең язылышларына игътибар итегез. (17 нче слайд)
4. Өй эше бирү.
· Шәльяулык, кулъяулык, ашъяулык, алъяпкыч сүзләренә транскрипция ясарга.
